google/wiki40b huggingface dataset:
White Rabbit

White Rabbit er en psykedelisk rock-sang fra det andre studio albumet til Jefferson Airplane, Surrealistic Pillow. Sangen er skrevet av Grace Slick.
Kjemoterapi

Kjemoterapi betegner bruk av kjemiske substanser for å kurere sykdom. Det skilles mellom den antineoplastiske kjemoterapi (kreftbehandling) og den antimikrobielle (behandling av infeksjonssykdommer).
Begrepet ble tatt i  bruk i 1906 av den tyske legen og Nobelprisvinneren Paul Ehrlich. Han beskrev behandlingen av infeksjonssykdommer med metoder som direkte angrep patogener. Ehrlich begynte sine forsøk den 31. august 1909 i Frankfurt am Main, ved å injisere syfilispatogener i rotter og kurere dem med kjemoterapeutiske midler. Disse forsøkene hadde en så overbevisende effekt, at man i kjemoterapien så det nye «våpenet» mot infeksjonssykdommer. Medikamentene som ble brukt var enten kunstig fremstilt, eller fremstilt av naturlige stoffer.
Kjemoterapien skal rette sin skadelige virkning mot bestemte sykdomsforårsakende celler eller mikroorganismer, og drepe dem eller hemme dem i deres vekst. Normale kroppsceller skal ikke, eller hvertfall i betydelig mindre grad, skades av kjemoterapien.
I behandlingen av infeksjonssykdommer het disse substansene antibiotika, i kreftbehandlingen cytostatika. De forhindrer bl.a. dannelsen av nye DNA-strenger, dannelsen av nye celler eller blokkerer den skadelige kjernens eller kreftcellens vekst eller å minke kreftsvulsten.
I moderne bruk refererer kjemoterapi vanligvis til bruk av cytostatiske medisiner for å kurere kreft.
Økokrim

Historie

Økokrim kan føres tilbake til en gruppe for økonomisk etterforskning opprettet ved Kripos i 1977. I 1978 fikk den navnet Avdeling for økonomisk etterforskning. Avdelingen utviklet spesialkompetanse innen etterforskning av økonomisk kriminalitet og fikk ansvaret for å bistå politidistriktene i økonomiske saker. I 1989 ble så denne avdelingen skilt ut fra Kripos og etablert som et eget politiorgan med påtalemyndighet under navnet Økokrim.
Bot (dataprogram)

Bot (av robot) er slang for en programvareagent. En bot er programmert til å utføre en spesifikk oppgave automatisk, dvs regelmessig og på egen hånd, uten hjelp fra mennesker. Boter brukes for eksempel i IRC chats ("chatteboter"). Der kan de blant annet gi hjelpeinformasjon og annen informasjon til brukere på forespørsel, eller de kan fjerne brukere som ikke lenger er aktive. Boter brukes også i videospill. Der kan de simulere menneskelige brukere i opplæringsdelen av spillet, eller de kan brukes til juks ved å spille spillkarakterer opp til høyere nivåer.
En fordel med boter - som med andre programvareagenter - er at de gjør store programsystemer enklere å utvikle og vedlikeholde. Botene isolerer spesifikke oppgaver i mange mindre programmer, som dermed blir enklere og kan utvikles, vedlikeholdes og kjøres ganske uavhengig av hverandre. Alternativet er å forsøke å gjøre alt i ett stort program, som dermed ville blitt svært komplekst.

Eksempel

Internet Chess Club  er et nettsted der menneskelige brukere kan spille lyn- og hurtigsjakkpartier mot hverandre. I tillegg organiserer nettstedet løpende sjakkturneringer, det gir ulike typer sjakkurs, det lar brukerne løse ulike typer sjakkoppgaver og det tilbyr hjelp til nye brukere. Men disse funksjonene er ikke programmert inn i hovedprogrammet for nettstedet. I stedet har utviklerne programmert uavhengige boter for turneringsorganisering, sjakkursing, oppgaveløsning og brukerstøtte. Til enhver tid kjører f eks flere ulike turneringsboter som regelmessig organiserer turneringer av hver sin type. Noen boter er også sjakkprogrammer som brukerne kan spille mot.
Mont-Terrible

Mont-Terrible («Det skrekkelige fjellet») var et av Frankrikes departement under Napoleontiden, med Porrentruy som hovedsted. Departementet ble dannet i 1793 og ble oppløst i 1800. Navnet kom etter det da som et vanlig navn på Mont Terri, en 804 meter høy fjelltopp utenfor Courgenay, som i 1815 tilfalt Sveits.
Trondheim Atletklubb

Trondheim Kraftsportklubb ble stiftet 14. juni 1960 og endret navn til Trondheim Atletklubb den 14. november 1968. Klubben fikk en flying start ved at etablerte vektløftere i AK-45 ble med i den nystiftete klubben. I den landsdekkende lagserien ble klubben nummer tre de to første sesongen, før den gikk seirende ut de to påfølgende sesongene. De aktive hentet hjem 20 medaljer i de norske junior- og seniormesterskapene i de første fem årene, hvorav syv var av edleste slaget. Klubbens dominerende løftere var i denne perioden Ingebrigt Nordtvedt, Johan Nystrøm, Bjørn Øyangen, Bjørn Feøy og juniorene Thor Inge Myklebust og Knut Jacobsen.
Da klubbens administrative krefter med stifteren Gunnar Hoff-Leirvik i spissen ble valgt inn i styret til Norges Vektløfterforbund på Tinget i 1964, og klubben samtidig ble stående uten treningslokale, kunne den ha gått en tidlig død i møte. Redningen kom da klubben ble tildelt treningstider i Kurbadets gymnastikksal i kjelleren i Kjøpmannsgata 28, hvor den holdt hus med god rekruttering og høy aktivitet til huset brant ned i 1985.
Klubben ble da nok en gang uten lokale i lang tid. Etter mye om og men fikk klubben endelig lokaler på Ila skole, hvor det med STUI-midler og en betydelig egeninnsats ble treningsforhold som man tidligere bare kunne drømme om. Etter 15 år på Ila skole, hadde Kommunen bruk for lokalene til andre formål, og kluben flyttet til nye lokaler i gymsalen på tidligere Lademoen skole. Etter en betydelig egeninnsats også der, besitter Trondheim AK i dag kanskje landets beste lokale for styrketrening, noe også andre idretter som håndball, fotball, friidrett og alpint har nytt godt av gjennom samarbeidet med Olympiatoppen avd. Midt-Norge.
Klubben har vært en aktiv arrangør av vektløfterstevner, alt fra nybegynnerstevner til 11 norske mesterskap, en landskamp og to nordiske mesterskap. Klubben arrangerte sist NM for senior og veteran i 2010. I klubbens første 20 år var lagkampene mot Sundsvall, Östersund og Gjøvik høydepunkter for de aktive, både sportslig og sosialt.
Klubbens aktive har hentet 151 medaljer i norske mesterskap, hvorav 75 av edleste sort. Etter de tidligere nevnte har de mest dominerende utøverne vært Jan Nystrøm, Eskil Lian, Jan Egil Trøan, Knut Terje Verkland, Nils Petter Floan, Ole Erik Raad, Olav Viken, Eskil Forås, Ketil Eriksen, Roar Hoff, Katarina Sederholm (Hoff), og Torstein Gjervan. Våre veteraner Ingebrigt Nordtvedt, Jan Nystrøm, Bjørn Øyangen, Eskil Lian og Gunnar Hoff-Leirvik har i tillegg hentet hjem åtte gull, ni sølv og seks bronse fra EM og VM for veteraner.
Zhànrán

Zhànrán (tradisjonell kinesisk: 湛然; Wade-Giles: Chan-jan; født 711 i dagens Yixing, død 782) var den sjette patriark av den kinesiske mahāyānabuddhistiske skolen Tiāntái. Han er kjent for sitt arbeide med å gjenopplive denne skolen etter at den hadde opplevd en periode med nedgang. Hans verdslige fornavn var  Qi 戚, og han var også kjent som  Jingqi 荊溪 etter sitt fødested. Tidlig I hans klostertrening hevder tradisjonelle biografier at han studerte Dharmaguptaka-skolens «vinaya i fire deler» før han ble ordinert av vinayamesteren T'an-i (曇一, 692-771).
Som overhode av Tiāntái-ordenen brukte han mye tid og energi på å skrive kommentarer til verkene av Zhiyi, og å forsvare  Tiāntái mot de nyere skolene Faxiang zong og Huayan zong. Hans best kjente verker er en eksegese til Zhiyi’s meditasjonsmanual den store śamatha-vipassanā, såvel som verker som fremmet læren om den universelle Buddhanaturen. Han er også forfatteren av verket «Den diamantaktige kniven» (金剛錍 Jin'gang Pi).
Hélène Cixous

Bakgrunn

Hélène Cixous ble født i Oran i franske Algerie. Faren var fra en sefardisk jødisk familie som på 1800-tallet flyttet til Oran i Algerie fra Marokko. Moren var askenasisk jødisk og født i Osnabrück i Tyskland og  en fransk pied-noir (fransk statsborger i Algerie), men hennes forfedre hadde bodd i blant annet det som nå er Slovakia, Tyskland og Alsace. I hennes barndomshjem ble det talf foruten tysk som ble hennes morsmål dessuten fransk, spansk, arabisk, engelsk og hebraisk. 
Da Vichyregimet kom til makten mistet faren sitt statsborgerskap og retten til å utøve sitt yrke, og Hélène og hennes bror fikk ikke gå på skolen. Faren døde i 1948.
Allerede i unge år begynte Hélène Cixous å interessere seg for klassikere som Shakespeare og Heinrich von Kleist, samt moderne forfattere som Franz Kafka. I likhet med andre kolonister i Algerie, studerte hun i Frankrike, der hun i 1959 tok agrégation i engelsk litteratur i 1959 og sitt Doctorat ès lettres i 1968. Hennes fremste fokus på denne tiden var engelsk litteratur og James Joyce.  Hun giftet seg og ble mor for første gang. I 1962 fikk hun sitt andre barn, og fikk ansettelse ved Université de Bordeaux. Samme år vant Algerie sin selvstendighet fra Frankrike, hvorved moren og broren ble fengslet. Senere ble moren utvist fra Algerie.
Da hennes man og hun skiltes ad i 1965 flyttet hun til Paris, og fikk samme år arbeids ved Sorbonne, og to år etter ved Nanterre.

Forfatterinne

I 1968 utga hun L'Exil de James Joyce ou l'Art du remplacement («James Joyces landflyktighet, eller Kunstens forskyvning»). Året etter utga hun sin første roman, Dedans, en delvis selvbiografisk fortelling som ble belønnet med Prix Médicis. 
Som forfatter, og som akademiker, er hun påvirket av Marx og Freud og regnes som en av de mest toneangivende postmodernister. Hun har skrevet flere dramatiske verk. Et av hennes hovedverk som akademiker er essaysamlingen Prénoms de personne fra 1974, hvor hun behandlet forholdet mellom seksualitet og språket, foruten narsissisme og døden. Året etter utga hun den feministiske Le rire de la Méduse som behandler kvinnelig forfatterskap. Hun har ærestitler ved en rekke universitet i Canada, Irland, England og USA.
Hun er professor ved European Graduate School i Saas-Fee, Sveits, og ved Université Paris-VIII, hvis senter for kvinnestudier, det første i Europa, ble grunnlagt av henne.
Svenske Kerstin Munck har behandlet Cixous forfatterskap i flere artikler og i boken Att föda text (2004). En rekke av Cixous' bøker har utkommet på norsk.
Northeastern Illinois University

Northeastern Illinois University er et delstatseid universitet helt nord i Chicago i delstaten Illinois, USA. Det ble grunnlagt i 1961 men kan føre historien tilbake til den første lærerskolen Cook County Normal School i 1867. Chicago Teachers College etablerte seg Cook County i 1949, og på dagens campus i 1961. Fra 1965 er lærestedet eid av delstaten.
Ved NEIU var det 12 056 studenter og 701 vitenskapelig ansatte i 2006. Samme år var skolepengene US$ 6 261 for studenter fra delstaten. Studiene gis opp til mastergradsnivå. Studentmassen er blant de mest etnisk blandede av alle universiteter i USA, med jevnt over 50 % hvite, 25 % hispanics, 12 % afroamerikanere, og 10 % asiater.
Det er tre hovedretninger i fagtilbudet: lærerutdanning, businessutdanning, og allmennfag. Dr. Sharon K. Haas har vært rektor siden 2007.
Callambulyx

Utseende

Middelsstore til meget store (vingespenn 60-130 millimeter) svermere, brune eller grønnlige. Artene ligner mye på slekten Smerinthus, men de fleste mangler fullstendige øyeflekker på bakvingen, som gjerne er rød i alle fall i den fremre delen. Forvingens er tilspisset og mer eller mindre sigdformet, grunnfargen er ganske lys, ofte med et bredt, mørkere bånd i midten og en mørkere flekk i spissen. Bakhjørnet (tornus) er markert tilbaketrukket.

Levevis

De voksne sommerfuglene tar ikke næring til seg.

Utbredelse

Slekten er utbredt i det nordlige India og i Øst-Asia.
Det norske forsvarets håndvåpen

HK416

HK416 er et moderne automatgevær fra tyske Heckler & Koch. Av utseende ligner det Colt M4, men mekanisk er det basert på G36. Det er i bruk av amerikanske Delta Force og den taiwanske kystvakten. I tillegg har noen amerikanske politistyrker tatt det i bruk. Den sivile utgaven av HK416 markedsføres under modellnavnet MR223 og er tillatt i Norge for privatpersoner som praktiserer øvelse og konkurranseskyting og kan benytte ammunisjon i kaliber .223 eller 5.56x45 NATO.
22. November 2018 ble det inngått avtale med Heckler & Koch om levering av 18.000 HK416 til forsvaret hvorav 7000 av disse skulle øremerkes til bruk av Heimvernet.

Maskinpistol

Den 31. mai 2007 undertegnet Forsvaret kontrakt med Heckler & Koch om leveranse av 6500 stk Heckler & Koch MP7. Våpenet skal erstatte den gamle MP5en og vil komme i tjeneste før sommeren 2008.
Ammunisjonen på MP7 mer finkalibret, men med lengre patronhylse, og har kraftigere gjennomslagskraft enn den gamle MP5en. MP7 regnes derfor ikke som en maskinpistol, men som et selvforsvarsvåpen (engelsk: Personal Defence Weapon; PDW). I tillegg har MP7 et optisk sikte, noe MP5 ikke har i utgangspunktet.

Skarpskyttergevær

HK417 er et moderne automatgevær som er «storebroren» til HK416. Det har kaliber 7,62 × 51 mm Nato (mens HK416 bruker 5,56mm). Norges forsvar har kjøpt inn et mindre antall av HK417, disse vil blant annet bli brukt som skarpskytter-gevær. Den sivile utgaven av HK417 markedsføres under modellnavnet MR308 og er i likhet med sin lillebror MR223, lovlig å erverve for konkurranseskyttere organisert i DSSN
Entertainment Software Rating Board

Innholdsbeskrivelser

På baksiden av omslaget står det eventuelle beskrivelser på innholdet i spillet. Det kan for eksempel stå at spillet inneholder vold, antydning til alkohol, blod og mye annet.
Blåmenn

Blåmann (flertall: blåmenn), eller på norrønt blámaðr, var de gamle nordboernes navn på folk med mørk hud, det vil si «negre» og maurere, altså nordafrikanere. Ordet er brukt blant annet i folkeviser fra middelalderen. Blá kunne tidligere bety blå, mørkblå og svart.
Basketball under Panamerikanske leker 1991

Basketball under Panamerikanske leker 1991. Basketball var en av flere sporter i de ellevte Panamerikanske leker som ble arrangert i Havanna på Cuba i perioden 2. til 18. august 1991. Det var ellevte gangen som basketball var med i de panamerikanske leker. Det var to turneringer, en for menn og en for kvinner. Puerto Rico vant herreturneringen og Brasil dameturneringen.
European Festival of Accordion Orchestras

The Norwegian Accordion Band

The Norwegian Accordion Band vant klassen for klassisk musikk og klassen som festivalens beste orkester under The 5th European Festival of Acordion Orchestras påsken 2008
Hyagnis

Utseende

Nokså små, mer eller mindre brune trebukker. Kroppen er nokså jevnbred. Antennene er tynne og noe lengre enn kroppen. Pronotum er tønneformet uten tenner på sidene. Dekkvingene er nesten parallellsidige med avrundet rettvinklede "skuldre".

Utbredelse

Slekten er vidt utbredt i Afrika og Asia.
Radarfyr

Radarfyr (engelsk: Radarbeacon, forkortet til Racon), er montert på flere fyrstasjoner. Radarfyr sender i motsetning til radiofyr ikke kontinuerlig, men svarer automatisk når det blir truffet av radarsignaler fra fly eller skip. Svarsignalet som fyret sender ut en identifiserbart kode, vanligvis en bokstav i morsekode, på skips- eller flyradaren.
Snowdon

Snowdon er det høyeste fjellet i Wales, og det høyeste i Storbritannia sør for det skotske høylandet. Selve toppen, som er 1 085 moh., er kjent under det walisiske navnet Yr Wyddfa, som betyr «gravhaugen». Det engelske navnet på fjellet kommer fra angelsaksisk snow dun, som betyr «snø-ås».
Fjellet ligger i nasjonalparken Snowdonia i Gwynedd. Parken er et svært populært turistmål, og Snowdon er en av de største attraksjonene den har å by på. Som det høyeste fjellet i Wales inngår den i National Three Peaks Challenge.
Fra toppen har man god utsikt over De britiske øyer. På en klar dag kan man se Irland, Skottland, England og Wales, inkludert 24 grevskap, 29 innsjøer og 17 øyer. Sikten mellom Snowdon og Merrick i det sørlige Skottland er med 232 km den lengste teoretiske siktelinje på De britiske øyer.
Porsanger museum

Porsanger museum (Porsáŋggu musea / Porsangin museuo) er et museum som ligger i Skoganvarre i Porsanger kommune. Museet ble opprettet av kommunen i 1998, med utgangspunkt i samlinger som Porsanger historie- og museumslag begynte å samle inn på 1960-tallet.
Porsanger er et tre-kulturelt område. Porsanger Museum presenterer derfor samisk, kvensk og norsk kulturhistorie og naturbruk, i tillegg til krigshistorie fra andre verdenskrig. Krigsutstillingen ble fornyet i 2016. Johan Kaavens historie er også presentert i museet.
Museet er en del av det konsoliderte samiske museet RiddoDuottarMuseat, sammen med tre andre museer i Vest-Finnmark.
Hovbyll

Hovbyll er en verkebyll inne i hoven på en hest. Det er en ekstremt smertefull tilstand og hesten vil ofte hinke rundt på tre ben. Det kan virke som om hesten har brukket noe i benet. Smerten skyldes at det bygges opp et trykk inne i byllen, fordi den er omgitt av hovveggen som ikke gir etter. Når byllen skjæres opp og trykket lettes, vil smerten reduseres kraftig. Slike byller oppstår når sålen i hoven blir gjennomboret, slik at det blir en åpen inngang for infeksjoner inn i hoven. Dette er en svært alvorlig tilstand og veterinær må kontaktes øyeblikkelig.
Hvis infeksjonen ikke behandles raskt, kan den spre seg til veldig sensitive områder i hoven som skjelettet eller ledd. Da vil det oppstå mer langvarig skade. Trykket kan også spre seg ved at byllen sprekker opp langs kronranda. Hele nedre del av benet blir da svært hovent.
Tahiti internasjonale lufthavn

Historie

Arbeidet med å anlegge flyplassen ved Papeete på Tahiti tok til i 1959 ved utfylling i lagunen. Inntil åpningen av Tahiti internasjonale lufthavn i 1960 gikk den internasjonale flytrafikken til Bora Bora, der USA hadde anlagt flyplass under andre verdenskrig. Tahiti var betjent av sjøfly. Den nye internasjonale lufthavnen åpnet opp for masseturisme på Tahiti og øyene i Fransk Polynesia.

Flyselskaper

Tahiti internasjonale lufthavn er hovedbase for Air Tahiti Nui, som flyr interkontinentale ruter, og Air Tahiti, som betjener 45 innenriksflyplasser.
I juni 2013 hadde også Aircalin (Ny-Caledonia), Air France, Air New Zealand, Hawaiian Airlines og LAN Airlines (Chile) ruter til Tahiti internasjonale lufthavn.
Slaget ved Bulgarophygon

Slaget ved Bulgarophygon fant sted sommeren 896 nær byen Babaeski i dagens Tyrkia. Det sto mellom det bulgarske imperiet og Bysants. Bakgrunnen for slaget var at bysantinerne i 894 flytta markedet med bulgarske varer fra Konstantinopel til Thessaloniki, noe som betydde at de bulgarske handelsmennene måtte betale høyere skatt. Derfor erklærte Simeon I av Bulgaria Bysants krig. I det første slaget, i 894, ble bysantinerne knust. De fikk deretter magyarerne til å angripe bulgarerne bakfra, men også disse ble beseira, i 896 i slaget ved Søndre Bug. Bulgarerne dro dermed sørover for å angripe bysantinerne.
Bulgarerne vant en knusende seier. Etter slaget ble det inngått en fredsavtale mellom de to landa, som formelt sett varte fram til Leo VIs død i 912. Bysants måtte betale en årlig skatt til Bulgaria.
Kazunari Koga

Karriere

Kazunari Koga startet sin profesjonelle karriere i Cerezo Osaka i 1995.
Norgesmesterskapet i maraton

Norgesmesterskapet i maraton er en del av norgesmesterskapene i friidrett. Det er ofte lagt til et av Norges tradisjonelle maratonløp, som da får status som mesterskapsløp. NM i maraton ble første gang arrangert på «Retranchementet» ved Christiansholm festning i Kristiansand, 16. august 1897. Det ble siden arrangert årlig fem ganger til og med 1901, som del av hovedmesterskapet. NM i maraton ble ikke arrangert igjen før i 1950, og siden den gang årlig, men separat fra hovedmesterskapet. Maraton ble offisiell NM-øvelse for kvinner fra 1983, og arrangert som uoffisiell øvelse fra 1980. Disse løpene er siden regnet som offisielle NM-seire.
Kjølnesvisa

«Kjølnesvisa» er ei folkevise fra Finnmark, nedtegnet første gang av Hans Hansen Lilienskiold. Visa er stedfestet til Kjølnes og Kongshamn i Berlevåg kommune.

Bibliografi

Kjølnesvisa. Stonglandseidet: Nordnorsk magasin. 1980. ISBN 8290352026.
Fairfield (Victoria)

Utdanning

Fairfield har to barneskoler (Fairfield Primary School og St Anthony's Primary School) og en campus av Northern Melbourne Institute of TAFE.
Justnesøya

Justnesøya er en øy i Topdalsfjorden, nordøst for Kristiansand. Den tilhører Kristiansand kommune og ligger mellom Kristofferholmen, Justneshalvøya, Justvik og Hamresanden. Midten av av øya ligger ca. 8 kilometer fra Kristiansand sentrum. 
Inntil 1970 ble øya benyttet som sommerbeiteområde for sauer, inntil på 1950-tallet også for kuer. Dyra tilhørte bøndene på Justnes. Dyr, drikkevann til dyra, fersk melk og så videre ble rodd over sundet ved hjelp av flatbunnede prammer. Beiteområdene har i ettertid til dels grodd igjen.
På den delen av øya som vender mot innflyvningstraseen til Kjevik finnes fortsatt bolter etc. som er rester etter luftvernutrustning fra andre verdenskrig.
Det er hyttebebyggelse på øya.
St. Johanneslogen St. Olaus til den gyldne Murskje

St. Johanneslogen St. Olaus til den gyldne Murskje er en frimurerlosje i Den Norske Frimurerorden (St. Johannesloge nr. 33) som ble opprettet den 4. desember 1980 i stamhuset i Nedre Vollgt 19 i Oslo.
Opprettelsen ble foretatt etter en beslutning den 13. mars 1980 i Det Høye Råds møte. "Murskjeen" sprang utfra de eksisterede loger i Stamhuset som en ny, selvstendig St. Johannesloge. "Murskjeen" har et vennskapspsforhold til St. Johanneslogen Astra til de syv Hav og St. Johanneslogen St. Nikolas til det gyldne Anker, og et samarbeidsforhold med St. Andreaslogen Akershus.